ขนมอาโป๊ง ขนมชื่อไม่คุ้นหู สำหรับหลายๆคน เพราะเป็นขนมพื้นเมืองของภูเก็ต และผมก็ไม่เห็นที่ไหนขายเลย ร้านขนมอาโป๊ง แม่สุณี เป็นร้านรถเข็น ที่เปิดมานานกว่า 30 ปีแล้ว ซึ่งจะมีเจ้าดังๆ อยู่ 2-3 เจ้า แต่เจ้านี้ผมสะดวกสุดเลย เลยจัดร้านนี้ 

ขนมอาโป๊ง ทำจากแป้งข้าวเจ้า ไข่แดง น้ำตาล กะทิ น้ำ และยีสต์นิดหน่อย ผสมๆกัน อุ่นเตาให้พอร้อน เทแป้งที่ผสมกันไว้ ลงบนเตาถ่าน ที่วางเรียงรายไว้ 6 เตาหน้าร้าน แล้วกลิ้งให้เป็นแผ่นใหญ่ พอเริ่มสุกก็ม้วน รอขาย ผิวสัมผัสจะกรอบนอก นุ่มใน เป็นขนมทานเล่นๆ หรือทานกับชากาแฟได้ตลอดทั้งวัน ชิ้นละ 3 บาท 7 ชิ้น 20 บาทครับ

[ พิกัดร้านขนมอาโป๊ง แม่สุณี ]

ร้านอยู่ต้นๆซอยสุ่นอุทิศ ใกล้ๆถนนดีบุกครับ ทางจะเป็นวันเวย์ อาจจะงงๆ หน่อยนะครับ 

เวลาเปิดร้าน : 09:00 - 16:00
โทร : 086-7437557 
